**Aurelija Kairytė-Smolianskienė**, gim. Vilniuje, 1982 m.

Šiuo metu gyvena Utenos rajone. Dirba žurnaliste. Nuo 2021 m. yra Lietuvos dailininkų sąjungos narė bei įgijo meno kūrėjo statusą. Dalį darbų galima apžiūrėti asmeninėje internetinėje svetainėje: <https://aurelijakairyte.wordpress.com/> . Kūrinių yra privačiose kolekcijose užsienyje.

„Kūrėja puikiai įvaldžiusi aliejinės tapybos, tušo, akvarelės technikas, keletą darbų sukūrusi autorine technika. Vaiski spalvinė gama išskiria šią autorę iš kolegų tarpo. Ji jaučia spalvos magiją ir materializuoja ją savo kūriniuose, suteikdama jiems šamanišką mitopoetinę nuotaiką, skaidrią jausminę traktuotę. Gamtiniai motyvai A. Kairytės-Smolianskienės paveiksluose organiškai persipina su simboliniais elementais. Puoselėdama kolorizmą, šviesos žaismą ir išraiškingą potėpį toli nuo miesto šurmulio gyvenanti autorė kuria svajingas kontempliacijas apie miško monus ir pasakų laumes, apie gimties virsmą ir būties transformacijas. A. Kairytės-Smolianskienės kūryba gili ir plėtojamomis temomis, ir jų techniniu, kompoziciniu, koloristiniu išpildymu“, – apie A. Kairytės-Smolianskienės kūrybą rašė menotyrininkė Vilma Kilinskienė.

**Išsilavinimas:**

**Dailės (vitražo) magistro** kvalifikacinis laipsnis,

2006. 10 – 2008. 07 Vilniaus Dailės akademija, vaizduojamosios dailės fakultetas Maironio g. 1, Vilnius.

**Dailės (vitražo) bakalauro** kvalifikacinis laipsnis,

2001. 10 – 2005. 07 Vilniaus Dailės akademija, vaizduojamosios dailės fakultetas Maironio g. 1, Vilnius.

**Vidurinis išsilavinimas**

2001. 06  Nacionalinė M.K. Čiurlionio meno mokykla. T. Kosciuškos g. 11, Vilnius., Baigta dailės (tapybos) klasė.

**Meno terapijos metodų taikymo programa**

Kvalifikacijos kėlimo kursai, neakivaizdinių studijų trukmė 1,5m. 1120 studijų valandų.

Vilniaus dailės akademijos edukacinis centras. Maironio g. 1, Vilnius.

**Dalyvautos parodos, plenerai:**

**Personalinės parodos:**

2013. 04 Personalinė vitražų paroda, *Saldutiškio biblioteka*, Utenos raj.

2013. 09 Personalinė piešinių ir tapybos darbų paroda „Keistas gyvenimas“,  *prekybos centras „Aušra“*, Utena ;

2016. 06. 08 Personalinė tapybos darbų paroda „Kokios spalvos esi vardu?“, *kūrybinių industrijų centras „Taurapilis“*, Utena;

2017. 11. 02 Personalinė tapybos darbų paroda, *Utenos kultūros centro Kuktiškių skyrius*, Utenos raj.

2018. 05. 04 Personalinė tapybos darbų paroda, *Kirdeikių biblioteka*, Utenos raj.

2019. 04. 20 – 05. 20 Personalinė tapybos darbų paroda „Dalykai, kurie ateina į galvą“, *Utenos kultūros centro dailės galerija*, Utena;

2020. 04.02 Personalinė tapybos darbų paroda virtualioje  profesionalaus meno erdvėje „Neatšaukti atidarymai“ (projektą remia Lietuvos kultūros taryba);

2020. 08. 17 – 09. 07 Personalinė tapybos darbų paroda „Saldumynai“ , *Žiežmarių kultūros centras,* Žiežmariai;

2020. 09.08 – 10.10 Personalinė tapybos darbų paroda (parodą rėmė Lietuvos kultūros taryba) Kurtuvėnų „Svirno“ galerija, Kurtuvėnai;

2020. 12. 15 – 2021. 04. 23 Personalinė tapybos darbų paroda (parodą iš dalies finansavo Lietuvos kultūros taryba), *„Vilkamirgės“* galerija, Ukmergė.

2020. 12. 24  Personalinė kalėdinė tapybos darbų paroda virtualioje  profesionalaus meno erdvėje „Neatšaukti atidarymai“ (projektą remia Lietuvos kultūros taryba);

2021. 04. 19 – 2021. 05. 06 Personalinė tapybos darbų paroda „Apie namus“, *Galerija XX*, Panevėžys.

**Bendros parodos:**

1995 – 2001  m. Mokiausi nacionalinėje Vilniaus Mikalojaus Konstantino Čiurlionio meno mokykloje, kur dalyvaudavau mokinių  parodose;

2003. 06 Grupinė vitražų darbų paroda, *Vinco Grybo memorialinis muziejus*, Jurbarkas;

2003.11 Grupinė tapybos darbų paroda „Senasis Vilniaus veidas“, „*Molėtų dailės galerija“ (Tuo metu galerija „Akcija M“)*, Molėtai.

2004. 06 Grupinė vitražų darbų paroda, *Vinco Grybo memorialinis muziejus*, Jurbarkas;

2004. 11 Grupinė paroda „Skulptūra maffia“, *„Švento Jono gatvės galerija“*, (Parodoje eksponuoti tapybos darbai-asambliažai), Vilnius;

2008. 06 Grupinė paroda „Meno celės“, Vilniaus dailės akademijos absolventų geriausių darbų paroda, *Vilniaus dailės akademijos senieji rūmai*, Vilnius;

2013. 03 Grupinė Utenos krašte gyvenančių kūrėjų darbų paroda, *Saldutiškio biblioteka*, Utenos raj.

2013. 12 Grupinė paroda „Bendra menė“, *Užupio meno inkubatorius*, Vilnius;

2019. 12. 13 – 01. 25 „Apie angelus“, *Dusetų dailės galerija*, Dusetos;

2021. 03.15 I-asis Utenos kultūros centro A. Driuko muzikinės galerijos festivalis, tapybos paroda „Spalvų liga“, *Utenos kultūros centro socialinio tinklo „Facebook“ paskyra*, Utena;

2021. 08. 16 –12 ART‘U (Menas mieste–miestas mene) Utenos miesto tapybos pleneras bei paroda Utenos miesto A. ir M. Miškinių viešojoje bibliotekoje ir Utenos kameriniame teatre iki spalio 1 d.;

2021. 11. 08.  – 12. 06 Utenos krašto dailininkų darbų paroda „Atsivėrimai“, *Utenos kultūros centro A. Driuko muzikinė galerija*, Utena.

**Parodos užsienyje ir tarptautinės parodos:**

2007. 09 „Synthese“ – stiklo darbų paroda, Vokietija, Drezdenas;

2019. 08 „Žolinė 2019“ – tarptautinis tapybos pleneras, Utenos raj., Kirdeikiai;

2020. 02. 01 „Žirgas dailėje“ – respublikinė tradicinė paroda žirgo tematika, „*Dusetų dailės galerija“*, Dusetos;

2020. 08 „Žolinė 2020“ – tarptautinis tapybos pleneras, Utenos raj., Kirdeikiai.